Blog de SiYAAN-x67 - JME PREZENTE PAAH TU ME KONEii LAH RAAGE DAANS LEii M0OLEiiRE ; ) EiiY TO0K ! - Skyrock.com Ek is deur die blare – Dis Ekke
Date: 2015-07-16Author: HesterLeyNel 20 Kommentare	Vandag vier ons Vars Spinasiedag (Fresh Spinach Day), verseker Dr Google my. Dit lyk my die wêreld is altyd op soek na iets om te vier, maar ek is heeltemal bereid om in te val by hierdie fees. Blare is my kos.
Ek het in ‘n vorige blog al gesels oor my balkontuin wat genoodsaak is deur die skaarsste van winkels rondom ons en intussen het die tuin al uitgebrei na ‘n blomakker (gedoop die bokstuin) by die ingang. Die arme, verwaarloosde bokstuin het net een pieperige ou palmboompie in gehad en hy was ook so tussen lewe en dood. So stil-stil het ek begin om ‘n paar tamatie-, soetpeper-, peppadew- en knoffeluiplantjies daar in te druk. Daar eenkant staan ‘n pynappelplant wat nie lyk asof hy ‘n pynappel wil word nie hoewel hy floreer, en dan is daar sommer so ‘n blomplantjie of wat.
Die blou plastieksakkies (Genis se poop bags – leeg nè!) in die tamatiebos, word oor die tamaties gespan om aap se kind weg te hou. Die stoutgatte ontsien geen moeite om my uitgeswelde tamaties by te kom nie. My man storm kort-kort hier uit met sy kettie en my dogter se versameling strandklippies om die diewe te verwilder. Hy is ‘n dodelike skut, maar is verbied om die ape te tref; nie net is dit teen die wet nie, maar hier woon ook ‘n paar bleeding hearts hier in ons huis.
Vanmiddag sit ek hier voor my rekenaar en sukkel met ‘n dokument wat net nie verstaanbaar wil word nie, toe die reuk van vars kruie my skielik tref. Jy kan dhanya en basiliekruid mos myle ver oor die vlaktes ruik. Dokument net daar gelos en ek is kombuis toe om te gaan kyk. Ja, sy het geoes en is besig om pesto voor te berei.
Ek het “gehelp” deur die helfte van die oes sommer net so op te eet en my dogter het geduldig gebly tot ek my vingers in haar pesto gedruk het om te proe. Toe word ek weggejaag. My dokument is nie meer op die skerm nie (ek is seker dit het nou iewers in die kuberruim verdwyn) en nou sit en dink ek sommer net. Aan kruie en blare.
My pa het jare gelede in die droë sanderige Namakwaland ook altyd ‘n groentetuintjie aangelê. Soms het die plantjies wasdom bereik, maar merendeels het hulle maar die gees gegee onder die warm son en die brakwater. Daar was darem altyd beet en rape; hierdie bolplante het gedy en ons het lekker daaraan geëet. My ma het selfs die beetblare gekook en glo my, dit smaak nes spinasie.
Naomi, ons geliefde kinderoppasser, het in die Vrystaatse velde wilde marog geoes en vir ons gaargemaak saam met krummelpap. Dit was heerlik en glo my, smaak ook maar net soos spinasie.
Deesdae kry jy baie soorte spinasie en elke soort het sy eie aanhangers. Maar glo my, spinasie is ook maar net blare – blare wat ek met groot vreugde sal gedenk en vier – en ek is seker Popeye het ook nie ‘n voorkeur vir ‘n spesifieke soort spinasie gehad nie.
Viva la blare!!!
Vorige Previous post: Om te hond of nie te hond nieVolgende Next post: Nou volg ek in hààr spore
20 thoughts on “Ek is deur die blare”	Voeg kommentaar by
Terug pieng: V: Veggies | Dis Ekke Stories Uit My Wereld sê:	2015-07-19 om 7:12 vm	Jy het voorwaar ‘n groen hand. Dit sou lekker gewees het om hier is Stilbaai te he vir ons begin tuin.
Antwoord	HesterLeyNel sê:	2015-07-19 om 7:52 vm	Ek het ‘n “voorman” wat elke stukkie handewerk beskou, kommentaar lewer (ongevraagd) en advies gee (wat ek merendeels volg om die vrede te behou). Stilbaai? Pragtige wêreld. Geniet julle verblyf daar. LikeLike
Antwoord	nowathome sê:	2015-07-17 om 8:15 vm	Ek verhuis binnekort en kan nie wag om my eie tuintjie te begin nie!
Antwoord	HesterLeyNel sê:	2015-07-17 om 9:04 vm	Pasop, as daai gogga eers byt maak jy ‘n klomp werk vir jouself. Aan die ander kant, dis so lekker om uit jou eie tuin te eet!
Antwoord	shadowwhisper sê:	2015-07-16 om 8:22 nm	Ek vrek oor spinasie, soms is dit lekker om van dit te braai in ‘n pan met kersie tamaties, of natuurlik die Spanasie, aartappels en uie wat so eie boers is.
Orr beet het ek ‘n halleluja eendag gehad. Ek het uitgeeet in Parys (Vrystaat) en daar die lekkerste blatjang geeet, gemaak van Beet!!!! Ek wens ek kan beet blatjang weer proe… ai nou is ek nostalgies
Antwoord	HesterLeyNel sê:	2015-07-17 om 9:00 vm	Ek het so ‘n paar weke gelede soetsuur beet met ‘n knypie kerrie ingelê. My kombuis lyk altyd soos ‘n slagveld as ek met beet deurmekaar was, maar dis die moeite werd. Ek lê nou enige ding in net om groente in die huis te hê.
Antwoord	shadowwhisper sê:	2015-07-17 om 9:40 vm	Sjoe dit klink lekker 🙂
rondomtaliedraai sê:	2015-07-16 om 7:58 nm	Vandat ek in die oord woon begin ek ook ‘n mening oor groente kry
Antwoord	HesterLeyNel sê:	2015-07-17 om 8:56 vm	Nou lug dan nou die mening dat ons kan hoor
Antwoord	rondomtaliedraai sê:	2015-07-17 om 7:12 nm	Die uitdrukking ‘Hulle besef nie wat hulle sê/ doen nie’kom daagliks voor Dis eintlik tragies LikeLike
Pekebun sê:	2015-07-16 om 6:17 nm	Mooie fotos! Zo, bent je nu zo sterk als Popeye?
Antwoord	HesterLeyNel sê:	2015-07-16 om 7:18 nm	Hehe 😀 ek wil darem nie sulke dik voorarms hê nie
Antwoord	Anoniem sê:	2015-07-16 om 6:12 nm	Ek is n kool- verslaafde
..net nie Brusselse spruite nie
Antwoord	HesterLeyNel sê:	2015-07-16 om 7:18 nm	O nee, ek is nie die kolerige tipe nie, hoewel ‘n lekker koolbredie op ‘n koue dag net die ding is.
Antwoord	vuurklip sê:	2015-07-16 om 6:12 nm	Spina(eeek)sie(s) – ook bekend as “glippie”. Vir vuurklip slegs eetbaar indien verdun met mash.
Antwoord	HesterLeyNel sê:	2015-07-16 om 7:21 nm	Jy moet spinasie by lekker geurige geregte voeg, soos ‘n spinasie en fetakaastert, of in hoender enchiladas saam met ‘n lekker brandrissie. Ek hou ook nie van hom so opgekook en slap nie, maar dit komplimenteer sekere geure baie goed.
Antwoord	vuurklip sê:	2015-07-16 om 9:18 nm	Nee, O! Gotta. Spinasie en feta in een dis! Jy moet weet ek abhor ook Cordon Bleeerggh!
HesterLeyNel sê:	2015-07-17 om 9:03 vm	haha@bleeerggh 😀 So van watter soort groente hou jy? LikeLike
vuurklip sê:	2015-07-17 om 10:09 vm	vuurklip is nog saam met sy voorgangers in die vrugtebome – ons het nog nie na groente evolueer nie. Hy eet wel groente maar kan dit nie regtig “lekker” vind nie.
View over the Oribi Gorge from inside the caves – Lake Eland Nature Reserve	Incoming tide	Taking a break at the lagoon	I have the beach to myself White Man’s Cave	Early morning visitors	Little Red Desert	Protea growing wild next to the stone pathway to the caves – Lake Eland Nature Reserve	Early morning beach walk	Blouwildebees in Lake Eland Nature Reserve	Die watervlak in die strandmeer is laag in die droë seisoen	Debris on the beach	View of the railway bridge over the Mtwalume river	View of the Oribi Gorge from the top of the plateau at Lake Eland Nature Reserve	Wild strelitzia	Cowry shell	Elysium Beach KZN Seashells	In a rockpool	Relections on the Wild Coast	Eland (Oribi) in Lake Eland Nature Reserve	Enthusiastic fishermen	Mtwalume tidal pool at high tide	Lookout point over the Oribi Gorge at the suspension bridge – Lake Eland Nature Reserve	Mpanbanyoni river floodplain	Bushpath leading away from the suspension bridge – Lake Eland Nature Reserve	Water lilies in our secret pond deep down in the river valley	Nguni cattle in a sugar cane field	Die branders stoot die sand uit sodat ‘n hoë sandduin die riviermond verberg	Seagulls at Mtwalume Lagoon	Laidback – very laidback indeed	Longdrop loo at the top of the suspension bridge – Lake Eland Nature Reserve	Patiently waiting for the nibble on the line	Baas van die plaas	Southport Beach in summer	Water lilies in the river valley Entrance to the caves – Lake Eland Nature Reserve	Thirsty traveller	Vervet money KwaZulu-Natal	Verlate murasies	View of the Oribi Gorge basin taken from outside the caves – Lake Eland Nature Reserve	Mtwalume tidal pool just more than a kilometer along the beach	Wildflowers on the plateau edge of the Oribi Gorge – Lake Eland Nature Reserve	Lifeguards and holidaymakers on Bazley Beach	Sugar cane plumes	Nguni cattle following us on River Sand Road	Wildflowers – Lake Eland Nature Reserve	Early mornings and late evenings hundreds of crabs leave their holes in the sand and run into the waves	Vervet monkey	Fafa river mouth	Weaver birds Long Spined Sea Urchin	White-Faced Duck	KwaZulu-Natal Quails	A River Runs Through It	The Swallows are Flying Again	The Other Side of Paradise – WIND	Woolly-necked Storks in Elysium	Rysmiere	Posts I LikeBlogs I Follow